IGEIDŐK AZ ANGOL NYELVBEN

Első lépésként azt érdemes tisztázni, hogy az idő és az igeidő nem ugyanazt jelentik. Vegyük példának először a magyar nyelvet: a "bemegyek" szó jelen idejű alak. Ha viszont úgy mondjuk a mondatot, hogy "Holnap bemegyek az üzletbe és megveszem az ajándékot, amit kinéztem." már a jövőre utal. Lehet azonban múlt időre utaló használata is: "Képzeld el, tegnap mi történt velem! Szomjas voltam, a közelben pedig volt egy bolt, bemegyek – hát kit láttam benn?" Végezetül lehet jelen idejű jelentése is, mint a következő mondatban: "Én minden reggel bemegyek a munkahelyemre."

Az igeidő az események valamilyen sajátos szempontból való vizsgálata. Ezek közé a szempontok közé akár az idő is tartozhat, azaz, hogy múlt, jelen vagy jövőbeli eseményről van-e szó. Az angol logika úgy gondolja, hogy ezeket meg kell különböztetni, tehát kialakult benne a három külöbnböző fajta igeidő:

Múlt (Past) | Jelen (Present) | Jövő (Future)

Az angol nyelv alapvetően úgy is használja ezeket az igeidőket, ahogy várnánk: a múlt igeidőket múltbéli események leírására, a jelen igeidőket a jelenre és a jövőt jövőre. Persze itt sem ennyire egyszerű a helyzet. Ahogy a magyar nyelvben, egyes esetekben az angolnál is ugyanúgy felborul a rend, és előfordul, hogy jelen igeidővel fejez ki pl. múltbeli eseményt.

Ez akár már elég is lehetne, gondolhatnánk. Van egy igeidő-rendszer, amivel mindent ki lehet fejezni, különbséget lehet tenni múlt, jelen és jövő között. Felmerült azonban az igény, hogy egyéb különbségeket is kifejezzenek egyszerűen csak az idő meghatározásán kívül. Ez nem az angol nyelv sajátossága, természetesen a legtöbb nyelvben megvan ez. Ha egy kicsit utánanézünk, hogy mi a helyzet a magyar nyelvvel, azt találjuk, hogy az sem kivétel. Ha a következő mondatokat szemügyre vesszük, kiderül, hogy nagyon nem mindegy, hogy éppen melyiket használjuk.:

1a. Tanultam vezetni.
1b. Megtanultam vezetni.
2a. Festette a körmét.
2b. Kifestette a körmét.
3a. Mosogatok majd holnap.
3b. Elmosogatok majd holnap.

Az (a) jelű mondatok azt jelzik, hogy volt/lesz/van olyan cselekvés, amely a mondatban szerepel, míg a (b) jelűek azt hangsúlyozzák ki, hogy a cselekvések már befejeződtek, valamilyen eredménnyel lezárultak. A magyar nyelv az igekötőket használja ehhez. Ám az angolban nincsenek igekötők, ráadásul az sem várható el, hogy ugyanúgy fejezze ki a gondolatait, mint más nyelv. Az angolban ezeket a különbségeket más-más igeidő használatával érik el. Kialakultak erre az úgynevezett befejezett (perfect) igeigők. Ezek, többek között, azt fejezik ki, hogy az adott esemény már lezajlódott. Léteznek még emellett azok az igeidők, ahol ez a jelentés nincsen meg. Ezek az egyszerű igeidők. Ennek megfelelően az igeidők táblázata a következőképpen alakul.:

| Past | Present | Future
Simple (Egyszer ű) | Simple Past | Simple Present | Future Simple
Perfect (Befejezett) | Past Perfect | Present Perfect | Future Perfect

Ez a rendszer már megfelelően bonyolultnak tűnik, hihetnénk, de ez továbbra sincsen így. Az angol nyelvben még ehhez a táblázathoz képest is vannak olyan jelentéskülönbségek, amelyeket nem lehet kifejezni csak azokkal a szerkezetekkel, amelyek itt vannak felsorolva. Nagyon hasonlít ez a helyzet a magyar nyelvhez, hiszen ezek a különbségek ott is megvannak. Ha szemügyre vesszük a következő mondatokat, azt látjuk, hogy itt sem mindegy, hogy melyikről beszélünk, azaz milyen különbségeket fejezünk ki bennük:

4a. Mentem át az utcán, amikor észrevettem, hogy engem szólít.
4b. Átmentem az utcán, amikor észrevettem, hogy engem szólít.
5a. Amikor mentünk fel az emeletre, megkérdeztem, van-e lift.
5b. Amikor felmentünk az emeletre, megkérdeztem, van-e lift.

Az (a) jelű mondatokban a későbbi esemény mindig az előbbi esemény közben történik, míg a (b) jelű mondatok esetében először megtörténik az első, aztán lezajlik a második esemény. A magyar nyelv esetében a jelentéskülönbségeket a szórend megváltoztatásával érjük el. Nem mindegy, hogy az igekötő az ige előtt vagy után van. Amint megváltozik a helyzete, rögtön megváltoztatja a mondat jelentését is. Az angol nyelv felépítéséből adódóan nem rendelkezik igekötőkkel, ráadásul igen kötött szórendje is van. Talán nem is meglepő, hogy a egy ilyen probléma áthidalására az angol nyelvben kialakult egy új igeidő. A dolog valamelyest úgy tűnik, hogy az (a) jelű mondatokban a cselekvést folyamatában tekintjük, tehát az újonnan megismert igeidő is folyamatos (Continuous) igeidő lesz. Ezek a különbségek minden időben megjelenhetnek, ráadásul a befejezett és nem befejezett szemlélet mellett is előállnak, ezért praktikusan megduplázza az igeidők számát. A következőképpen alakul tehát a táblázat, amelyik az igeidőkkel foglalkozik:

| Past | Present | Future
Simple | Simple | Simple Past | Simple Present | Simple Future
Continuous | Past Cintinuous | Present Continuous | Future Continuous
Perfect | Simple | Past Perfect | Present Perfect | Future Perfect
Continuous | Past Perfect Continuous | Present Perfect Continuous | Future Perfect Continuous

## Az előbb tárgyaltakból következik, hogy...

Ha az előző gondolatmenetet jobban megnézzük, arra kell következtetnünk, hogy az angol igeidők közötti hasonlóság igen nagy. Ha azt vesszük például, hogy a perfect igeidők miért is alakultak ki, akkor azt látjuk minden perfect igeidő hasonló dolgot fejez ki. Ugyanazt az aspektust tudjuk kifejezni ezen elgondolás alapján az összes continuous (folyamatos) és szintén egyezőt az összes past (múlt) igeidővel. A folyamatos igeidőknél az a fontos, hogy a cselekményt, mint folyamatot szemléli, míg a múlt időknél az a lényeg, hogy a cselekmény a múltban történik, ott zajlódott le.

Simple Present

(Egyszerű jelen idő)

## Képzése:

+ A + ige 1. alak (E/3. sz.: ige + s) .

pl.: I usually get up at 7:30.

— A + do/does + not + ige 1. alak .

pl.: He doesn’t get up at 7:30.

? Do/Does + A + ige 1. alak ?

pl.: Does he usually get up at 7:30?

## Használata:

1. Szokásos ismétlődő cselekvések kifejezésére. (I usually get up early in the morning.)

2. Általános igazságok kifejezésére. (Sun goes down on the West.)

3. Utazással kapcsolatos, megtervezett jövőbeli cselekvés kifejezésére. (I arrive in Prague at 3 p.m. and than I go to Budapest.)

4. Elbeszélő szövegekben, narrációkban /regények, filmek leírásánál/

5. Here/There szavakkal a beszéd pillanatában lezajló cselekvés kifejezésére. (Here they come/There he goes)

## Időhatározók:

usually, never, every day, often, sometimes, always, rarely, on Wednesday, once a week, occasionally, generally

## Helyesírási tudnivalók:

1. Ha az ige o, x, sh, ch, s-re végződik E/3. személyben –es ragot kap.

2. Ha az ige y-ra végződik, és mássalhangzó előtt áll, E/3. személyben i-re változik (pl.: study č studies)

# Present Continuous

(Folyamatos jelen idő)

## Képzése:

+ A + be + ige + -ing.

pl.: I am standing.

— A + be + not + ige + -ing.

pl.: He is not sitting.

? Be + A + ige + -ing ?

pl.: Are you listening to the radio at the moment?

## Használata:

1. A beszéd pillanatában történő cselekvés kifejezésére. (He is sitting now.)

2. Nem a beszéd pillanatában történő, de mostanában zajó cselekedet kifejezésére. (I am creating a new statue.)

3. Megtervezett szándékos jövő idejű cselekedet kifejezésére. Időhatározóval együtt használjuk. (I am listening to somebody tomorrow.)

4. Az always szó használatával rendszeresen ismétlődő, állandó cselekvés kifejezésére, amely a beszélőt kellemetlenül érinti. (He is always watching TV.)

## Időhatározók:

now, at the moment, at present, nowadays

## Helyesírási tudnivalók:

1. Az –ing előtt a ki nem ejtett e betű kiesik.

2. A szó végi l, p, m megduplázódik.

3. Ha a szó oe, ye, vagy nge végű, akkor megmarad az e betű.

4. Ha a szó ie-re végződik, akkor az ie y-ra változik.

5. Vanna igék, amelyeket sohe nem használunk folyamatos alakban:

· érzelmeket kifejező igék (pl.: like, love, hate, prefer…)

· érzékelést kifejező igék (pl.: smell, see, hear…)

· birtoklást kifejező igék (pl.: have, owe)

· gondolati tevékenységekkel kapcsolatos igék (pl.: think, believe, want)

6. Ha a szó egy szótagból áll, mássalhangzóra végződik és a mássalhangzó előtt magánhangzó áll, a szó végi mássalhangzó megkettőződik. (pl.: sitt č sitting)

# Present Perfect

(Befejezett jelen idő)

## Képzése:

+ A + have/has + ige 3. alak .

pl.: He has been to Paris.

— A + have/has + not + ige 3. alak .

pl.: She hasn’t been to Paris yet.

? Have/Has + A + ige 3. alak ?

pl.: Have you ever been to Paris?

## Használata:

1. A múltban megkezdődött és ott befejeződött cselekvésnek jelenbeli eredménye van. (I have broken the glass.)

2. A cselekedet a múltban kezdődött, a jelenben is tart és a jövőben is tartani fog. (I have lived here for 5 years.)

3. A múltban kezdődött és a jelen pillanatig tartott a cselekvés. (I haven’t seen you for ages.)

4. A múltban kezdődött, és a nagyon közeli múltban fejeződött be a cselekvés. /Általában az ”Éppen most” kifejezéssel fordítjuk le/ (I have just met her.)

5. Amikor a cselekvés megtörténtét akarjuk kifejezni. (I have never eaten mangoo. Have you ever eaten kiwi?)

## Időhatározók:

yet, already, never, recently, ever, lately, since, for (2 years), just

## Kérdőszavak:

How long? Since when?

# Present Perfect Continuous

(Folyamatos-befejezett jelen idő)

## Képzése:

+ A + have/has + been + ige + -ing .

pl.: I have been waiting for two hours, but the he hasn’t come yet.

— A + have/has + not + been + ige + -ing .

pl.: She hasn’t been living here since 2002.

? Have/Has + A + been + ige + -ing ?

pl.: Have you been driving since you were 17?

## Használata:

1. A múltban elkezdődött és a jelen pillanatban is folyamatban lévő, a jövőben is tovább folytatódó cselekvés kifejezése. (I have been waiting for the taxi for 20 minutes.)

2. A múltban kezdődött és ott be is fejeződött cselekvés kifejezése, melynek a jelenben is eredménye van és a múltbeli folyamatossága a fontos.

Ř Lehet időhatározóval: I’m tired, because I have been walking all day.

Ř Lehet időhatározó nélkül: I’m tired, because I have been walking.

3. Amikor az eredmény mellett a felháborodáson is hangsúly van. (Who has been eating with my fork?)

## Időhatározók:

for (2 years), since

## Kérdőszavak:

How long? Since when?

# Simple Past

(Egyszerű múlt idő)

## Képzése:

+ A + ige 2. alak .

pl.: I went to the cinema yesterday.

— A + did + not + ige 1. alak .

pl.: He didn’t write the letter last week.

? Did + A + ige 1. alak ?

pl.: Did you go to work when you were ill?

## Használata:

1. A cselekvés a múltban kezdődött, ot be is fejeződött és nincs köze a jelenhez. (I ate a cake yesterday.)

2. Múltbeli szokásos ismétlődő cselekvés kifejezésére. (I went school, when I was 6 years old.)

3. Narratív, elbeszélő szövegekben, történet elmesélésekor.

4. A múltban egy időszakot kitöltő cselekvés, ami lezáródott.

5. Múltbeli cselekvés, ami a jövőben nem ismétlődhet meg. (I met John Lennon.)

6. Múltbeli egyszeri cselekvés. (I watched TV yesterday.)

## Időhatározók:

yesterday, yesterday evening, last night, last week, last year, last month, in 1952, in September, in Spring, on Monday, for (5 years), 2 hours ago, 2 years ago

## Kérdőszó:

when?

# Past Continuous

(Folyamatos múlt idő)

## Képzése:

+ A + was/were + ige + -ing .

pl.: She was playing yesterday afternoon.

— A + was/were + not + ige + -ing .

pl.: I wasn’t running yesterday in the morning.

? Was/Were + A + ige + -ing ?

pl.: Were you playing the piano while your mother was doing the cleaning?

## Használata:

1. A múlt egy adott időpontjában zajló cselekvés kifejezésére, mely folyamatos. (I was eating at 8 o’clock yesterday.)

2. A múltban egy cselekvés kifejezésére, melynek időtartama adott. (I was reading all afternoon.)

3. A múltban párhuzamosan zajló két cselekvés kifejezésére. (While my father was reading the newspaper, Joe was cleaning window.)

4. A múltban folyamatosan zajló cselekvés közben egy esemény történik. (Az esemény č Simple Past; a cselekvés č Past Continuous) (I was having a bath when my sister came home.)

## Időhatározók:

at 4 o’clock, all day, when…, as…, while…, from…to, between…and…

# Past Perfect

(Befejezett múlt idő)

## Képzése:

+ A + had + ige 3. alak .

pl.: She had done the washing up, when her son came home.

— A + had + not + ige 3. alak .

pl.: He hadn’t made the tea, when his husband got up.

? Had + A + ige 3. alak ?

pl.: Had you done your homework by that time?

## Használata:

1. Egy múlt idejű cselekvés kifejezésére, amely a másik, szintén múlt idejű, cselekvéshez viszonyítva:

· már befejeződött. (I had finished my picture when Joe arrived home.)

· még folyamatban van. (I had been in the choir for 10 years when we met.)

2. Az időben közelebbi cselekvést helyettesíthetjük időhatározós szerkezettel is. (By that time, by than, by 1 o’clock)

3. Múltbeli cselekvés, amelynek a múltban volt eredménye is. (I had worked on the ground that’s why I was tired two days before.)

## Kötőszavak:

when, before, by the time, after, by that time, by…

# Past Perfect Continuous

(Folyamatos-befejezett múlt idő)

## Képzése:

+ A + had + been + ige + -ing .

pl.: I had been living here for 1 year, when we met.

— A + had + not + been + ige + -ing .

pl.: He hadn’t been working here, when the new coach came.

? Had + A + been + ige + -ing ?

pl.: Had you been living here, when your neighbour died?

## Használata:

1. Egy múlt idejű cselekvéshez képest egy másik múlt idejű cselekvés már elkezdődött és azután is folytatódott. (I had been working for the company for 2 years when we met.)

2. A múlt idejű cselekvésnek a múltban eredménye volt. (I was tired, because I had been working in the factory /all day/.)

## Időhatározók:

for (3 hours), since

# Simple Future

(Egyszerű jövő idő)

## Képzése:

+ A + will + ige 1. alak .

pl.: I will go to eat.

— A + will + not + ige 1. alak .

pl.: I won’t drink the juice.

? Will + A + ige 1. alak ?

pl.: Will you do the cleaning?

## Használata:

1. Jövő idejű cselekvés kifejezésére, amit a beszélő ebben a pillanatában dönt el. (What will you do now?)

2. Jóslásnál. (Your test will be successful.)

3. Ígéretnél. (I will do my homework.)

4. Szándéknál. (I will help you.)

5. Fenyegetésnél. (I will kill you.)

## Időhatározók:

next Saturday, tomorrow, in 4 weeks, by tomorrow

# Future Continuous

(Folyamatos jövő idő)

## Képzése:

+ A + will + be + ige + -ing .

pl.: I will be listening to the radio from 5pm to 6pm.

— A + will + not + be + ige + -ing .

pl.: She will not be reading, when her brother goes away.

? Will + A + be + ige + -ing ?

pl.: Will you be playing football tomorrow afternoon?

## Használata:

1. A jövő egy adott időpontjában vagy tartamában folymatosan zajló cselekvés kifejezésére. (I will be running at 5 o’clock tomorrow.)

2. A jövőben két cselekvés összehasonlításakor, amikor az egyik egyszeri cselekvés, a másik pedig folyamatosan történik. (I will be singing when he comes home)

3. Olyan jövő idejű cselekvés kifejezésére, amely rendszeresen ismétlődik, azaz biztosan meg fog történni.

# Future Perfect

(Befejezett jövő idő)

## Képzése:

+ A + will + have + ige 3. alak .

pl.: By the end of the month, my brother will have been 22 years old.

— A + will + have + not + ige 3. alak .

pl.: I will haven’t finished this work by tomorrow.

? Will + A + have + ige 3. alak ?

pl.: Will you have read the book by the next month?

## Használata:

1. A jövő egy adott időpontjában az adott cselekvés már múlt lesz, vagy be lesz fejezve. (By the end of the week, he will have been here for 5 years.)

# Future Perfect Continuous

(Folyamatos-befejezett jövő idő)

## Képzése:

+ A + will + have + been + ige + -ing .

pl.: By the end of March we will have been living here for 2 years.

— A + will + not + have + been + ige + -ing .

pl.: He won’t have been living here for 2 years by the end of the year.

? Will + A + have + been + ige + -ing ?

pl.: Will you have been going in this school for 3 years by the end of the year?

## Használata:

1. A jövő egy időpontjából visszatekintve a cselekvés már egy ideje folyamatban van, még nem fejeződött be, és nem is tudjuk, hogy mikor fog befejeződni. (By the end of the next month, he will have been working here for 2 years.)